જિલ્‍લા કલેક્ટરશ્રી પ્રવિણા ડી.કેએ પ્રાસંગિક પ્રવચન કરતા જણાવ્યું હતું કે, રાજ્ય સરકાર દ્વારા દરેક વિભાગોમાં મહિલાલક્ષી યોજના અમલમાં મૂકાય છે. મહિલાઓને મફતમાં શિક્ષણ મળે છે. રાજ્ય સરકારના મહિલા સશક્તિકરણના કાર્યક્રમો અને કાયદાકિય જ્ઞાન થકી અસરકારક પરિણામો આવ્યા છે. મહિલાઓ ઉચ્ચ અને ગુણવત્તાયુક્ત શિક્ષણ મેળવે તેવા સરકારના પ્રયાસો છે. જિલ્‍લા વિકાસ અધિકારી શ્રી સ્તુતિ ચારણે ભાવિ પેઢીના ઘડતરમાં મહિલાઓનો અન્નય ફાળો છે. નારી સશક્ત હશે તો સ્વસ્થ ગુજરાતનું નિર્માણ થઇ શકશે તેમ ભારપૂર્વક જણાવ્યું હતું.